กิจกรรมวันปีใหม่กับโครงการโรงพยาบาลมีสุข มูลนิธิกระจกเงา (ระดมของขวัญส่งความสุขก่อนวันที่ 25 ธันวาคม 2551)

ความสุข = การให้ แล้วคุณให้ความสุขใครหรือยัง??
ร่วมส่งความสุขด้วยของขวัญ เพื่อเด็กป่วย กับ “โครงการโรงพยาบาลมีสุข” ในเทศกาลปีใหม่นี้!! 

 
ขอบคุณค่ะ ขอบคุณครับ..เสียงขอบคุณของเด็กป่วยในโรงพยาบาลที่ได้รับความสุขจากของขวัญในเทศกาลปีใหม่เมื่อปีที่แล้ว เราได้เห็นรอยยิ้ม ได้เห็นภาพความสุขของเด็กป่วย ที่ได้รับของขวัญจากเหล่าพี่ๆ “ อาสาสมัครใจดี ” ที่เข้าไปเติมกำลังใจให้เด็กป่วยใน 3 โรงพยาบาล
ปีใหม่ปีนี้!!เด็กๆหลายคนได้รับความสุขอยู่ที่บ้านกับครอบครัว หรือได้ไปเที่ยวเล่นในที่ต่างๆ แต่กลับมีเด็กอีกกลุ่มหนึ่ง ต้องนอนรักษาตัวอยู่ในโรงพยาบาล ไม่ได้กลับบ้าน ไม่ได้ไปเที่ยว ไม่ได้รับความสุขเหมือนเด็กคนอื่นๆ แต่เด็กเหล่านี้ยังคงปรารถนาที่จะได้รับของขวัญและความสุขในเทศกาลปีใหม่นี้เช่นกัน
โครงการโรงพยาบาลมีสุข มูลนิธิกระจกเงา ขอเชิญชวนทุกท่าน ร่วมส่งความสุขให้เด็กป่วยในโรงพยาบาล ด้วยของขวัญสร้างสุขเพื่อเด็กป่วย อาทิเช่น 

1.ของเล่นสำหรับเด็ก ช/ญ 
2.อุปกรณ์เครื่องเขียน 
3.นมกล่องทุกชนิด ให้เด็กป่วยในโรงพยาบาลพระมงกุฎเกล้า โรงพยาบาลเด็ก และโรงพยาบาลรามาธิบดี 
หรือสมทบทุนกิจกรรมครั้งนี้ ผ่านบัญชีของ โครงการโรงพยาบาลมีสุข โดยมูลนิธิกระจกเงา ธนาคารไทยพาณิชย์ สาขาย่อยเซ็นจูรี่ เดอะ มูฟวี่ พลาซ่า เลขที่บัญชี 208 - 202928 – 4 ประเภทออมทรัพย์ 

บริจาคของได้ที่ บริจาคได้ที่ มูลนิธิกระจกเงา 41 อาคารเศปัญญา ชั้น 9 ห้อง 907 ซอยเลิศปัญญา ถนนศรีอยุธยา 12 แขวงพญาไท เขตราชเทวี กทม.10400
ระดมของขวัญส่งความสุขก่อนวันที่ 25 ธันวา  2551 นี้นะคะ
เทศกาลนี้!! ของขวัญของคุณจะช่วยสร้างความสุข สร้างรอยยิ้ม ให้กับเด็กป่วยในโรงพยาบาลได้อย่างแน่นอน ร่วมเป็นอีกหนึ่งกำลังใจให้เด็กป่วย โดยการมอบของขวัญหรือมาร่วมกิจกรรมด้วยตัวเองในเทศกาลแห่งความสุขนี้กันเถอะคะ 

